Senere var hovedveien mellom Kristiansund og Oppdal skiltet riksvei 16. Ferjeforbindelsen Kvisvik–Kvalvåg var del av strekningen, denne ble nedlagt da Krifast med Freifjordtunnelen ble tatt i bruk i august 1992. Mellom Rensvik og Flatsetøya i Kristiansund ble strekningen flyttet til riksvei 66, Krifast møtte den opprinnelige strekningen igjen ved Øygarden i Tingvoll, og hele strekningen ble skiltet riksvei 70.